Flavell Te Ururoa: Obituaries — Hon Parekura HoromiaText is incorporated into the Bound VolumeFlavell Te Ururoa: Obituaries — Hon Parekura Horomia[Sitting date: 07 May 2013. Volume:689;Page:9612. Text is incorporated into the Bound Volume.]TE URUROA FLAVELL (Māori Party—Waiariki): Tēnā koe Mr Speaker. Kia ora tātou katoa e te Whare. E Para hoki wairua mai ki tō Whare. Taihoa ake nei ka hoki mai ki a koe ēngari me mihi ki tō rahi i haere tawhiti mai kia eke ki roto i te Whare Pāremata. Taihoa ki a koe. Tītoko o te rangi tau ārai o te pō i te urunga mai o Tama-nui-te-rā me mihi rā ka tika ki ngā tai o Te Rāwhiti i pakaru mai nei ki runga i Te Upoko o te Ika te Whare Pāremata te Whare o ngā Raiona te Whare o te Raiona o Mangatuna kua moe.Tēnā koutou haere mai haere mai haere mai. E te rohe o te maunga neke kore ki Tītīrangi ki ngā awa e karekare mai rā i Ūawa i tōna reo waitī he reo waitā he wainene te reo pekerangi te reo koha mai a ngā atua e tākirikiri ana i ngā tauwharewharenga o te ngākau; haere mai tēnā koutou tēnā koutou tēnā koutou.E Pare kua rongo koe i ngā kōrero ēngari me mihi rā ki tō iwi nā rātou anō te motu i tiaki i ngā rā tata kua hipa ake. I whakatuwhera nei i te matapihi o Te Ao Māori ki te motu ki te ao nā runga i ngā rauemi o tēnei wā te rorohiko ahakoa tō koretake ki te mahi i te rorohiko ēngari kite mai ai ngā tōpito katoa o te ao i te āhuatanga manaaki o tō iwi i te motu. Me mihi ki a rātou ka tika ngā ringa raupā ō-mua ō-muri ā e kōrerohia ake nei e ngā kaikōrero i mua i a au.Ko tāku he tautoko ake i ngā mihi ki a rātou katoa o Te Aitanga-a-Hauiti o Ngati Porou whānui tonu tēnā koutou katoa. Tēnā Parekura hoki wairua mai kia kōrero tāua ki te tangata nei. Waiho ngā kōrero kua kōrerohia ēngari he take tāku he take nui whakaharahara. He take nui i kōrerohia e te Māori nei i te wā i a ia. E ai ki a ia o te motu whānui tonu kotahi anake te tīma whutupōro i kawe nei i Te Reo Māori ki ngā tōpito ki ngā whīra katoa o te motu. Ko wai tērā? Ko Ngati Porou - East Coast. Nō reira ko tāku he whakatakoto i tērā kōrero ki roto i te Whare Pāremata kia tuhia ki roto i ngā pukapuka aHansard kia tāea ai e tāua e Para te kī atu ā kua tuhia ki roto i ngā pukapuka a te Whare Pāremata. Āe ko East Coast - Ngati Porou ko Ngati Porou - East Coast rānei. Kua tuhia he ingoa tonu o tētahi tīma whutupōro he ingoa Māori he whakapapa tōna. Me waiho tērā kōrero ki reira.E hoa kua raruraru tonu tāua i wētahi wā i roto i te Whare i te komiti whiriwhiri take Māori. I ētahi wā e hoa kāre au e tino whai tonu i te āhuatanga o ō kōrero i te mea i te kōrero mātou mō tētahi kaupapa hōhonu nei te mutunga mai o te hōhonu inā kē ōna toronga hā kātahi koe ka whakaputa noa kotahi anake te tīma e kawe nei i te ingoa Māori ko Ngati Porou. Ka pātai au ki a au anō ā tēnā he aha te tikanga o tērā kōrero ki tēnei kaupapa? Ēngari kāore koe e whakautu ka whakatakoto noa i tērā kōrero hei mea whakakatakata he mea whakangāhau mō mātou. Ēngari e kore au e wareware i te āhuatanga o tērā kōrero. Ko koe tērā i tuitui nei i a mātou katoa o te Whare Pāremata. I kōrerohia tērā i ngā rā kua hipa. Anei tō hoariri anei tō hoariri auē taihoa. Anei tōhoariri mātou o tēnei taha e tuohu nei te māhunga ki a koe nā runga i te āhuatanga o tō ngākau nui ki te tangata—nui te tangata nui te ngākau. Nō reira ko koe tērā.Kua rongo i ngā kōrero a te Pirimia i a ia e kōrero ana. E Para e whitu ngā tūru Pākehā kei roto i tō rohe e whitu ngā tūru Pākehā kei roto i tō rohe. E hoa mā me āta whakaaro tātou mō tērā. E whitu ngā tūru Pākehā i roto i te mea kotahi Māori nei. Koinei pea koe i mate ai? Nā tō kaha nā tō pukumahi ki te whaiwhai haere i ngā kaupapa o Te Ao Māori. E aroha atu ana ki a tāua e aroha atu ana ki a tātou ngā mema Māori o tēnei Whare Pāremata i te mea. Koinei te āhuatanga o ngā tūru Māori.E aroha atu ana ki te kōrero a Te Winitana Pita nei i a ia e kōrero ana i haere mai te Māori nei ki roto i tēnei Whare Pāremata i hoki mate nei koe ki tō iwi. Koinei te whakamā koinei te whakamā e Pare. Kāre mātou i āta tiaki i a koe i te wā e takatū ana koe i te mata o te whenua. Māmā noa iho te kōrero me te kī atu e hoki ki tō kāinga. Ko te mate kē kāore mātou i tiki i a koe i tuku i a koe ki roto motokā me te kī atu me hoki tāua ki tō maunga. Nō reira waiho tērā kōrero ki a tāua. E ohorere anō a au ki tērā kōrero ēngari e tika ana tā Te Winitana Pita ē kia tūpato kia tūpato tātou i a tātou e noho nei i te mata o te whenua. Ē kia kaua e whai i te huarahi i oti i a koe i te wā i a koe e takatū ana i te mata o te whenua.He kupu whakamutunga ki a koe e hoa. Kua raruraru katoa mātou ngā mema Pāremata i nāianei. I te mutunga mai o tō tangihanga nā mema o Te Rōpū Wāhine Māori Toko i te Ora i kangakanga mai ki a mātou me te kī mai me tae mai koe ki te hui o te iwi ki te koroneihana ki Rātana ki Waitangi ki ngā hui katoa he aha ai? Ko koe tērā i whakarite nei i tērā huarahi tērā tauira mō mātou. He uaua te whaiwhai haere i tērā āhuatanga ēngari koinei te mihi o te ngākau ki a koe. Ko koe tērā i whakarite nei i te taumata o te kōrero o te mahi o te pukumahi ēngari i tōna mutunga te taumata o te manaaki tangata ahakoa ko wai e moe e moe e moe. E hoki ki tō hoa rangatira e tatari mai nā ki a koe. Takoto mai. Kia ora tātou katoa.[Thank you Mr Speaker. Salutations to us all across the House. Para return in spirit to your House. I will come back to you shortly as I must acknowledge the very vast number of yours who have descended upon Parliament House from afar. I will come back to you shortly. Prop of the heavens and barrier of the void as when the sun enters it is right that I welcome the tides from the East Coast that have flowed into Wellington to Parliament House House of the Lions and House of the Lion from Mangatuna at rest now.Greetings to you collectively welcome welcome welcome. To the region of the mountain that never moves to Tītīrangi as well to the rippling waters there at Tolaga Bay with its sweet melodious and beautiful voice gifted from the gods which tugs at the heart strings; welcome salutations greetings and acknowledgments to you collectively.Pare you have heard what has been stated but I must commend your tribe who really looked after the nation in the past days. They opened up the window of Māoridom to the country and to the world through the resources of these times the computer even if your computer skills were quite hopeless but nevertheless aspects on how your tribe looked after the nation were viewed from all ends of the world. Without a doubt we must commend them the busy people up front and at the back whom previous speakers before me alluded to.My part is merely to endorse the accolades to all of them of Te Aitanga-a-Hauiti andNgati Porou at large so congratulations to you all. So Parekura return in spirit so that you and I can talk to this man. Leave what has been stated already to one side as I have an important and an extraordinary matter to bring up. It was a matter of huge significance that this Māori alluded to in his time. According to him there was only one team in the entire country that took the Māori language to every nook and cranny andto every rugby field of the country. And who was that? It was the Ngati Porou - East Coast team of course. My part was to merely make that statement in the House to have it recorded in the volumes of Hansard so that you and I Pare are able to say that it has been written into the official records of Parliament House. Yes it is East Coast - Ngati Porou or Ngati Porou - East Coast. An actual name of a rugby team is on record; it is a Māori name with its genesis. Let us leave that conversation there.My friend there have been times when you and I have had difficulties in the House and in a Māori Affairs Committee hearing. At times fellow colleague I have not been able to follow the gist of your statements because we not you would be discussing a matter at great depth unbelievably great depth and its branches were just that much when all of a sudden you would say that however there is only one team that has a Māori name. It is Ngati Porou. So I ask myself again what the meaning of this postulation is. But you do not respond and merely put that statement out there as something for us to laugh and amuse ourselves over. But that sort of contribution will never be forgotten. Nevertheless I will never forget the nature of that kind of statement. It was you who united all of us across the House. That part of you was referred to in days just passed. Here is your opposition standing here here is your rival oh hang on here is your opposition we of this side of the House standing before you with heads bowed saluting you because of your commitment to people—a big man with a big heart. And that is you to the letter.I heard the words of the Prime Minister during his speech. Para there are seven general seats in your electorate. There are seven general seats in your electorate. Fellow colleagues we need to actually consider that. There are seven general seats in the one Māori electorate. Perhaps this is the reason why you died? Perhaps it was due to the fact that your efforts were robust and that you worked hard to follow up matters that affected Māoridom. I pity us two and all of us Māori members of this House because we are who we are. This is the nature of Māori seats.I empathise with what Winston Peters said during his address when he stated that this Māori here came into this Parliament House alive but he went home sick to his tribe. This is the shame and embarrassment Pare. We did not look after you enough while you were up and about the country. Telling someone to go home is an easy thing to do. The problem was that we didn’t get you in the car and say to you let us go back to your mountain. So I leave that conversation there between us. I am alarmed at those words but what the Rt Hon Winston Peters said is quite true. We need to take care of ourselves properly as we go up and about the country doing our business.A final tribute to you my colleague and that is that all of us Māori members of Parliament are in a bit of a fix now. When your funeral was over we were berated by members of the Māori Women’s Welfare League. They said to us you must come to the tribal conference to the coronation to Rātana to Waitangi. You must get to all the meetings. Why? It was you who set that down as an example for us to follow. It is going to be a hard act to follow and it is the reason why I tip my hat to you. It was you who was considered the standard for communicating working and performing and at the end of it all the standard for looking after a person whoever she or he was. Slumber and rest on. Return to your wife who awaits you. Lie there. Thank you to us all.]